**ΔΙΚΑΙΟΛΟΓΗΤΙΚΑ ΠΡΟΣΛΗΨΗΣ ΑΝΑΠΛΗΡΩΤΩΝ ΣΧΟΛΙΚΟ ΕΤΟΣ 2023-2024**

Οι εκπαιδευτικοί προσέρχονται στις σχολικές μονάδες για ανάληψη υπηρεσίας με τα ακόλουθα δικαιολογητικά:

1. Δελτίο Απογραφής Αναπληρωτή συμπληρωμένο με όλα τα στοιχεία
2. **Πρόσφατες πρωτότυπες ιατρικές γνωματεύσεις – που έχουν εκδοθεί μετά την 1η/08/2023**

**α) ψυχιάτρου και**

**β)** **παθολόγου ή γενικού ιατρού**

δημοσίου είτε ιδιωτών στις οποίες να πιστοποιείται η υγεία και η φυσική καταλληλότητα των υποψήφιων υπαλλήλων να ασκήσουν διδακτικά ή υποστηρικτικά καθήκοντα *(όπως προβλέπονται από τη ρύθμιση του νόμου 4210/2013 με την οποία καταργήθηκε η πιστοποίηση από τις αρμόδιες υγειονομικές αρχές)*

**Η προσκόμιση ιατρικών γνωματεύσεων αποτελεί απαραίτητη προϋπόθεση για την ολοκλήρωση της διαδικασίας ανάληψης υπηρεσίας και για την ένταξη των αναπληρωτών στο σύστημα μισθοδοσίας.**

1. Ευκρινές φωτοαντίγραφο **αστυνομικής ταυτότητας** (να διακρίνονται ονόματα και ημερομηνίες καθώς και το ΑΔΤ)
2. Ατομικό Δελτίο Κατάταξης Μ.Κ. (ΑΔΚΥ) προηγούμενου έτους ή απόφαση κατάταξης σε μισθολογικό κλιμάκιο (Μ.Κ)
3. Φωτοαντίγραφο του **πτυχίου** *Σε περίπτωση ξενόγλωσσου πτυχίου απαιτείται* ***και επίσημη μετάφραση*** *του τίτλου από την αρμόδια υπηρεσία του Υπουργείου Εξωτερικών ή άλλο αρμόδιο κατά νόμο όργανο, καθώς και αντίγραφο Πράξης αναγνώρισης από τον Δ.Ο.Α.Τ.Α.Π. ή το Ι.Τ.Ε.*
4. Υπεύθυνη δήλωση για μη ύπαρξη κωλυμάτων διορισμού και για μισθολογική εξέλιξη
5. Βεβαίωση απογραφής από e-ΕΦΚΑ (όπου περιέχει ΑΦΜ-ΑΜΙΚΑ-ΑΜΚΑ)
6. Φωτοτυπία της πρώτης σελίδας βιβλιαρίου όπου θα αναγράφεται καθαρά ο **Αριθμός Λογ. Τράπεζας με το ΙΒΑΝ**, **με πρώτο δικαιούχο τον/την αναπληρωτή/τρια εκπαιδευτικό.**
7. **Πιστοποιητικό Οικογενειακής Κατάστασης** (**τελευταίου τριμήνου**) από το Δήμο (**για το επίδομα τέκνου)**. Στη περίπτωση σπουδαζόντων τέκνων (άνω των 18 και κάτω των 24 ετών), ο/η εκπαιδευτικός προσκομίζει πρόσφατη βεβαίωση φοίτησης ή υπηρέτησης
8. Επιπλέον, για τους άντρες εκπαιδευτικούς απαιτείται **Πιστοποιητικό Στρατολογίας τύπου Α΄**  (μπορείτε να το αναζητήσετε μέσω της ιστοσελίδας της στρατολογίας https://www.stratologia.gr)
9. **Για αναγνώριση προϋπηρεσίας (μισθολογική εξέλιξη)** από απασχόληση σε σχολεία δημόσια ή ιδιωτικά- Ο/η εκπαιδευτικός συμπληρώνει τη **σχετική αίτηση** για μισθολογική εξέλιξη με ημερομηνία την ημέρα ανάληψης υπηρεσίας, με επισυναπτόμενα :

α)το συγκεντρωτικό έντυπο από τον ΟΠΣΥΔ

β) την βεβαίωση προϋπηρεσίας του σχολικού έτους 2022-2023 **δημόσιας εκπαίδευσης** εάν υπάρχει

γ) Επίσης στην σχετική αίτηση επισυνάπτει και τις βεβαιώσεις από ιδιωτικά εκπαιδευτικά ιδρύματα τα οποία μπορούν να συμπεριλαμβάνουν παραπάνω από ένα σχολικό έτος δεδομένου ότι έχουν εκδοθεί από την Δ/νση Εκπαίδευσης στην οποία υπάγεται το ιδιωτικό.

*Δεν απαιτείται η εκ νέου προσκόμιση των σχετικών δικαιολογητικών εγγράφων για προϋπηρεσία που έχει αποκτηθεί σε σχολεία της Α΄/θμιας και Β΄/θμιας έως και το σχολικό έτος 2019-2020 (****σύμφωνα με το αρ 180 του ν 4823/2021 Κατάργηση της διαδικασίας εκ νέου προσκόμισης δικαιολογητικών εγγράφων***…)

**Οποιαδήποτε άλλη προϋπηρεσία που δεν αναγράφεται στον ΟΠΣΥΔ (δηλαδή δεν αφορά απασχόληση σε δημόσιο ή ιδιωτικό σχολείο) παρακαλούμε να κατατεθεί και αυτή επισυναπτόμενη στην αίτησή του.**

**Προκειμένου να αναγνωριστούν οι βεβαιώσεις προϋπηρεσίας του φορέα απασχόλησης για μισθολογική εξέλιξη, θα πρέπει σε αυτές να αναγράφονται:**

* + οι αποφάσεις πρόσληψης και απόλυσης
  + η ιδιότητα με την οποία υπηρετήσατε (π.χ ΠΕ-70 Δασκάλων)
  + η σχέση εργασίας (είδος σύμβασης, πχ. Σύμβαση ιδιωτικού δικαίου ορισμένου χρόνου)
  + το ωράριο εργασίας (πλήρες ή μειωμένο) και το υποχρεωτικό πλήρες ωράριο (σε περίπτωση εργασίας με μειωμένο ωράριο)
  + η διάρκεια των προϋπηρεσιών αυτών (π.χ 9 μήνες και 15 ημέρες) .

α) Για προϋπηρεσία σε φορείς της παραγράφου 1 του άρθρου 7 του Ν.4354/2015 (Δημόσιο, ΟΤΑ, ΝΠΔΔ, ΝΠΙΔ και ΔΕΚΟ), βεβαίωση στην οποία θα αναφέρεται η **νομική μορφή του φορέα και αν αυτός υπάγεται στο πεδίο εφαρμογής της ανωτέρω παραγράφου**.

β) Για προϋπηρεσία που έχει αποκτηθεί σε σχολεία της Α΄/θμιας και Β΄/θμιας εκπαίδευσης αρκεί το έντυπο του ΟΠΣΥΔ.

Προϋπηρεσίες που αφορούν **συμβάσεις μίσθωσης έργου δεν προσμετρούνται** για μισθολογική εξέλιξη.

**Σας εφιστούμε την προσοχή ότι δεν θα προβαίνουμε στην αναγνώριση προϋπηρεσιών για μισθολογική κατάταξη, χωρίς τις απαιτούμενες βεβαιώσεις/συμβάσεις.**

Τα σχετικά ένσημα σε φωτοαντίγραφα αυτών ή βεβαιώσεις ασφαλιστικού φορέα που αποδεικνύουν ότι για το χρονικό διάστημα κατά το οποίο προσφέρθηκε η παραπάνω προϋπηρεσία ήσασταν ασφαλισμένος/η. ***(Το εν λόγω έγγραφο αποτελεί προϋπόθεση για την προσμέτρηση της προϋπηρεσίας σύμφωνα με το Ν.4354/2015*** , Φ.Ε.Κ.176/τ.Α΄/16-12-2015)

1. **Αίτηση για την αναγνώριση** του **μεταπτυχιακού ή και διδακτορικού τίτλου** με ημερομηνία την ημέρα της ανάληψή του/της εκπ/κου:Φωτοαντίγραφο του **μεταπτυχιακού ή και διδακτορικού τίτλου** (σε περίπτωση που υπάρχει), και όπου αναγράφεται η ημερομηνία κτήσης και η γενική αριθμητική βαθμολογία. (Αν δεν υπάρχει αριθμητική βαθμολογία στον τίτλο σπουδών, προσκομίζεται επιπλέον και βεβαίωση-πιστοποιητικό αναλυτικής βαθμολογίας). Επίσης, φωτοαντίγραφο του προγράμματος σπουδών.

Σε περίπτωση ξενόγλωσσου μεταπτυχιακού απαιτείται **και επίσημη μετάφραση** του τίτλου από την αρμόδια υπηρεσία του Υπουργείου Εξωτερικών ή άλλο αρμόδιο κατά νόμο όργανο, καθώς και αντίγραφο Πράξης αναγνώρισης από τον Δ.Ο.Α.Τ.Α.Π., το Ι.Τ.Ε. ή Α.Τ.Ε.Ε.Ν.

1. Σε περίπτωση που ο/η αναπληρωτής/τρια ανήκει σε ΕΙΔΙΚΗ ΚΑΤΗΓΟΡΙΑ (ποσοστό αναπηρίας 67% και άνω, μεσογειακή αναιμία, σκλήρυνση κατά πλάκας) προσκομίζει στην υπηρεσία και την σχετική **πρόσφατη** ιατρική γνωμάτευση που την πιστοποιεί
2. Όσοι/όσες εκπαιδευτικοί αναπληρωτές/τριες και μέλη ΕΕΠ-ΕΒΠ δεν έχουν κάνει χρήση της άδειας ανατροφής τέκνου και έχουν τέκνο κάτω των 2 ετών έχουν δικαίωμα να καταθέσουν αίτηση (για χρήση μειωμένου διδακτικού ωραρίου) επισυνάπτοντας και Υπεύθυνη Δήλωση περί μη χρήσης της άδειας από τον/την σύζυγο εκπαιδευτικό αναπληρωτή/τρια και μέλη ΕΕΠ-ΕΒΠ.
3. Παρακαλούμε να καταθέσουν αίτηση για μείωση ωραρίου όσοι εκπαιδευτικοί αναπληρωτές/τριες και μέλη ΕΕΠ-ΕΒΠ έχουν συμπληρώσει 72 μήνες προϋπηρεσία.
4. Για όσους επιθυμούν να αιτηθούν **άδεια άσκησης ιδιωτικού έργου** παρακαλώ ανατρέξτε στο σχετικό συνημμένο

Για όσους επιθυμούν χορήγηση της γονικής άδειας σύμφωνα με το Ν.4808/2021 να ενημερώνουν μετά από κατάθεση αίτησης την Δ/νση μας ένα μήνα πριν την χορήγηση της αλλιώς δεν θα γίνεται δεκτή η αίτηση.

**ΠΡΟΣΟΧΗ!:**

Οι αναπληρώτριες εκπαιδευτικοί (πλήρους και μειωμένου ωραρίου) που:

1. βρίσκονται **σε άδεια κύησης ή λοχείας** (όχι όσες εγκυμονούν, μόνο όσες είναι ήδη σε άδεια)
2. δικαιούνται και επιθυμούν **να κάνουν χρήση της άδειας μητρότητας**

**για να ολοκληρώσουν τη διαδικασία ανάληψης υπηρεσίας, φέροντας μαζί τους ΟΛΑ τα προαναφερθέντα δικαιολογητικά πρέπει επιπλέον να προσκομίσουν :**

* *Οι αναπληρώτριες που βρίσκονται σε* ***άδεια κύησης*** *πρέπει να έχουν μαζί τους* ***γνωμάτευση θεράποντος ιατρού*** *όπου θα αναγράφεται η* ***ΠΗΤ*** *(πιθανή ημερομηνία τοκετού, ή την αντίστοιχη* ***απόφαση του ΙΚΑ)****.*
* *Οι αναπληρώτριες που βρίσκονται σε* ***άδεια λοχείας*** *πρέπει να έχουν μαζί τους την* ***απόφαση του ΙΚΑ*** *που αναφέρει το ακριβές διάστημα της άδειας.*

Η **υποβολή όλων των δικαιολογητικών** **είναι απαραίτητη,** καθώς διενεργούνται υποχρεωτικοί έλεγχοι τόσο από το Υ.ΠΑΙ.Θ. & την Ε.Δ.ΕΛ. όσο και έλεγχοι γνησιότητας.

Από τη Διεύθυνση Δ.Ε. Β΄ Αθήνας